cyanic-selkie/wikianc huggingface dataset:
Wergeland og religionene
Debatt om Wergeland og islam
Ikke noe av det Herbjørnsrud anfører i det ovenfor nevnte, holder som ugjendrivelige bevis for at Wergeland skiftet religiøst ståsted på slutten av sitt liv. Men det understreker dikterens livslange engasjement i religiøse spørsmål, hans syn på religiøs toleranse, og hans blikk for kritikkverdig kristen praksis.
Kiruna kommune
Kiruna grenser til kommunene Gällivare og Pajala i Sverige, Enontekis i Finland og Storfjord, Målselv, Bardu og Narvik i Norge.
Wergeland og religionene
Debatt om Wergeland og islam
Det kan her henvises til Wergelands artikkel "Hvi skrider Menneskeheden saa langsomt frem", datert så tidlig som 22. juli 1831. I den går Wergeland løs på uakseptabel kristen praksis. Slik kritikk er altså noe Wergeland fremmet fra ungdommen av, og ikke en nyhet fra hans dødsleie. I "Hvi skrider..." uttaler han seg om kirkehistoriens "Skjændselsregistre" og omtaler "Mørkets Aldres halvhedenske Præster". Samtidig framhever han de store muligheter som kristendommen bærer i seg for å fremme menneskehetens utvikling/forbedring, et synspunkt som er helt klart uttrykt også i andre sammenhenger, og som også understrekes i Mennesket, 1845, altså i dødsleieversjonen av hans verdensforklaring; og framfor alt i den før nevnte langt på vei nydiktede epilogen: "Jesu aandige Opstandelse." Den er en primærkilde. Den tør være nok til å vise hvilken kraft han mener bor i kristendommen, slik han oppfatter den.
Kiruna kommune
Kommunens administrasjonssenter ligger i Kiruna. Kiruna ble grunnlagt i 1900, og Hjalmar Lundbohm regnes som byens grunnlegger. Han var disponent ved gruveselskapet LKAB, som begynte utvinning av jernmalm i Kirunavaara på slutten av 1890-tallet. Kiruna har jernbaneforbindelse med Narvik og Luleå via Malmbanan og Ofotbanen, og Sveriges nordligste flyplass ligger i kommunen. Om lag 40 kilometer øst for Kiruna by ligger rakettskytefeltet Esrange (European Space and Sounding Rocket Range), Sveriges eneste romrakettbase.
Wergeland og religionene
Debatt om Wergeland og islam
I teksten "Wergelands forhold til muslimer, deisme og islam" går Herbjørnsrud blant annet inn på at Wergeland på nytt leste professor Christopher Andreas Holmboes oversettelse av Tyrkisk katekisme (1829), som hadde undertittelen Til Ungdommen. Det bør da minnes om at Holmboes tekst ble lest av teologistudenter på 1820-tallet da Wergeland studerte teologi. Herbjørnsrud viser ellers til litteratur som påpeker at det ikke er noen motsetning mellom islam og den deisme Wergeland sto for. Snarere skriver professor Sayed Hassan Hussaini ved Catholic University of America and George Washington University følgende i «Islamic Philosophy between Theism and Deism» (2016): «all islamsk filosofering skjer innenfor en veldig sofistikert deistisk tilnærming» («… all Islamic philosophizing happens within a very sophisticated deist approach»). Dette er i og for seg interessant, men underbygger bare at det kan finnes møtesteder mellom ulike religioner. Det må dertil tilføyes at "Abrahams barn", altså jøder, muslimer og kristne, har en rot som er felles. De tre abrahamittiske religionene har Det gamle testemente felles, og dermed også en felles skapelsesberetning. "Allah" henger dessuten språklig sammen med "Elohim", som er navnet på skaperguden i "Det gamle testamentet" i Bibelen. Som kjent er skapelsesmotivet helt sentralt i Wergelands diktning og tenkning (jf. hans kosmologiske verdensdikt)
Kiruna kommune
Språk
Samisk, meänkieli og finsk har status som offisielle minoritetsspråk i kommunen, og Kiruna er sammen med nabokommunen Gällivare de to eneste svenske kommunene med tre offisielle minoritetsspråk.
Wergeland og religionene
Religionsdialog
Wergeland hadde studert teologi med det formål å bli prest i den norske kirke. Han hadde teologisk embetseksamen fra 1829 og praktikum fra 1833. Og han hadde holdt godt besøkte prekener både i Kristiania og på Eidsvoll. Videre søkte han stilling som prest gjentatte ganger. At han ikke oppnådde stilling, kan henge sammen med at han arbeidet for 17. mai-feiring mot kongens vilje. I tillegg hadde han ord på seg for å ha begått ungdommelige ubesindigheter. I en periode på 1830-tallet redigerte han dertil opposisonsbladet "Statsborgeren", og arbeidet for kommunalt selvstyre i Norge, en sak som vant fram.
Pedra do Anta
Pedra do Anta er en kommune i delstaten Minas Gerais i sørøstregionen av Brasil.
Cold reading
Cold reading (engelsk for «kald avlesing» eller «kald tyding») er teknikker som blir brukt blant annet av påstått synske, svindlere og illusjonister for å gi inntrykk av at de har, eller på mystisk vis får, detaljerte og private kunnskaper om en ukjent person de møter, om hendelser som har berørt personen eller om historier fra vedkommendes fortid.
Kiruna kommune
Geografi
Sveriges høyeste fjell Kebnekaise ligger i kommunen, 70 kilometer vest for Kiruna. Det finnes over 6000 innsjøer og vann i kommunen, den største er den over sju mil lange Torneträsk. De to største vassdragene i kommunen er Torneälven og Kalixälven. Sveriges nordligste elv, Könkämäälven og Muonioälven utgjør grensa mot Finland. Nasjonalparkene Abisko og Vadvetjåkka ligger innenfor kommunegrensene, det samme gjør ni naturreservat.
Cold reading
Personer som utøver cold reading, har ingen forhåndsinformasjon om dem de snakker til. Ved å analysere kroppsspråk, alder, kjønn, talemåte, religion og klesstil, og ha kjennskap til statistikker, klarer trente personer likevel raskt å late som de får informasjon på overnaturlig vis. En profesjonell «tankeleser» som bruker denne metoden, kan også fiske etter passende svar ved å foreslå selvsagtheter som passer alle, antyde muligheter og føre samtalen i en prøvende, søkende stil med et bombardement av hyppige, men diskret spørsmål for å finne det som kan oppleves som overraskende presise treff. Slik avlesning kan også skje intuitivt og ubevisst.
Wergeland og religionene
Religionsdialog
Han hadde for sin tid gode kunnskaper i religionshistorie (han hadde blant annet studert den danske teolog Christian Bastholms religionshistoriske verker), var opptatt av religiøs toleranse og religionsdialog. Dette er hovedsak i diktet «De tre» i samlingen Jøden (1842). Kjernen i denne teksten er tre morgenbønner, framført av en muslim, en jøde og en kristen. Professor i filosofi Egil A. Wyller, legger vekt på at den kristne bruker uttrykket «den Unævneliges Navn» om den Gud han påkaller, og trekker følgende konklusjon:
Kiruna kommune
Tettsteder
Kiruna kommune hadde syv tettsteder i 2010. I tabellen oppgis antall innbyggere per 31. desember 2010.
Gunnar Håland
Gunnar Håland (født 8. februar 1938 i Randaberg) er en norsk professor i sosialantropologi.
Kiruna kommune
Eksterne lenker
Offisiell hjemmeside for Kiruna kommune
Gunnar Håland
Håland ble i 1966 magister artium i sosialantropologi ved Universitetet i Bergen der han studerte under Fredrik Barth. Han var deretter tilknyttet Institutt for sosialantropologi samme sted som amanuensis fram til 1988 da han ble forsker ved Chr. Michelsens Institutt. I 1988 tiltrådte Håland professorat ved Universitetet i Bergen. Han er siden 2007 professor emeritus.
Cold reading
Hot reading er en liknende teknikk der selverklærte klarsynte later som de har overnaturlige evner, men bygger kommentarene på opplysninger som de i hemmelighet har hentet inn på forhånd.
Deserve Everything
«Deserve Everything» er en sang av det norske rockebandet BigBang, utgitt på deres åttende studioalbum Epic Scrap Metal, som ble gitt ut 4. mars. Sangen ble også utgitt som single 15. juli 2011. Sangen er skrevet av bandets vokalist, gitarist og låtskriver Øystein Greni.
Gunnar Håland
I sin sosialantropologiske forskning har Håland særlig beskjeftiget seg med utviklingsspørsmål, humanøkologi, økonomisk antropologi, etnisitet, kulturhistorie, symboler og globalisering. Hålands akademiske virke kjennetegnes av omfattende internasjonale nettverk. Han har omfattende feltarbeid og erfaring fra afrikanske og asiatiske land, med særlig fokus på Sudan, Etiopia, Nepal, Bangladesh og Kina.
Pedra Dourada
Pedra Dourada er en kommune i delstaten Minas Gerais i sørøstregionen av Brasil.
Gunnar Håland
I 1972–1973 var han foreleser ved Universitetet i Khartoum og i årene 1976–1977 leder for Human Science Team ved International Livestock Centre for Africa. Videre har han i 2002 vært gjesteprofessor ved Inner Mongolian Agricultural University og i 2004 æresprofessor ved Anhui University, begge i Kina. Han har i tillegg vært seniorekspert for FAO, arbeidet med internasjonale organisasjoner som ILO, UNHCR og Verdensbanken, samt bistandsorganisasjoner som Kirkens Nødhjelp, Danida og Danmarks Røde Kors.
Håland ble 17. desember 2007 tildelt Kongens fortjenstmedalje i gull for langvarig samfunnsganglig virke som vitenskapsmann.
Wergeland og religionene
Religionsdialog
Av Wergelands diktning framgår at han iblant tenker seg Gud som en sannhetens sol, og at lyset fra denne blir brutt forskjellig i de ulike religioner og trosformer, og dermed i det enkelte menneskes sinn, på tilsvarende vis som lyset brytes ulikt i juveler med forskjellig farge og slipning. Men lyskilden er den samme. («De tre» (1842) og «Kvinderne på Kirkegaarden» (1844).) I «Kvinderne paa Kirkegaarden» [i Jødinden(1844)} tar en jødinne fram sitt pannesmykke der det er innfelt en safir, en smaragd og en rubin og uttaler:
Cold reading
Vanlige metoder
Metodene avhenger av om man snakker til ett enkeltmenneske, eller til en stor folkemengde. Dersom man snakker til ett enkeltmenneske, vil utøveren analysere personen foran seg, og med sin ofte gode kjennskap til mennesketyper, komme med en uspesifikk gjetning basert på denne, og vente på respons. I mange tilfeller er det den som blir lest som egentlig styrer samtalen, da cold reading-utøveren kan stille spørsmål som kan spilles videre på uansett hvilke tilbakemeldinger vedkommende får. Et eksempel er at utøveren spør den som blir lest om ikke vedkommende har vært deprimert i det siste? Svarer personen bekreftende kan utøveren for eksempel si noe sånt som «Jeg ser du har mye mørkt rundt deg nå». Svarer derimot personen «nei», kan utøveren si «Nei, for jeg ser at ting som har plaget deg før, er løftet fra skuldrene dine». Dermed vil personen som blir lest lete etter ting som tidligere har plaget vedkommende, men som ikke lengre er et problem. Dermed gir utøveren inntrykk av å vite mer enn de faktisk gjør. En annen metode er å stille spørsmål som en slags påstand, for eksempel av typen «du er ikke gravid?»; bekrefter personen dette, vil mediene gi inntrykk av at det var dette de nettopp følte. Avkreftes spørsmålet, kan mediene si at de påstod at personen ikke var gravid. På den måten blir det riktig treff uansett respons.
Wergeland og religionene
Religionsdialog
I det tidlige diktet «I Tordenen» i «Digte. Første Ring» (1829), heter det:
Cold reading
Ubevisst cold reading
En utøver av cold reading kan også gjøre det ubevisst. Utøveren vil da ubevisst bruke tilbakemeldinger og sin menneskeinnsikt til å komme med nye påstander, og selv tro at disse påstandene kommer fra åndeverdenen, eller ved hjelp av telepati. I en dokumentar ved navn «Extraordinary People: The Million Dollar Mind Reader» følger vi Derek Ogilvie som selv mener han kan lese tankene til babyer og små barn. Derek Ogilvie går med på en vitenskapelig undersøkelse av evnene sine, og viser ingen tegn til å ha mistro til egne evner. I dokumentaren ser vi at han må lese tankene til barna uten å ha møtt foreldrene, og uten at foreldrene er tilstede. Da sier han at han klarer ikke å lese tankene uten tilbakemelding fra foreldrene. Der innrømmer han uten selv å vite det at han bedriver cold reading.
Hot reading
Motparten til cold reading kalles hot reading, og skiller seg ut ved at man henter inn informasjon på forhånd i stedet for å basere seg på kvalifiserte gjetninger.
Wergeland og religionene
Kritikk av religiøs praksis
I sine skrifter kan Wergeland, som nevnt ovenfor, være kritisk til religiøs praksis, uansett hvilken religion det dreier seg om. Han kan f.eks. formulere seg på denne måten: "Muhamedanens Aag ud af Jærn" Uverdig kristen praksis er heller ikke unntatt kritikk. Diktet «Røst i Ørkenen» ['Jødinden'' 1844] åpner for eksempel på denne måten:
Diktet gir nok et eksempel på kritikk av kristen praksis, men ikke avvisning av kristendommen som sådan. Poenget er at de kristne har «forherdet seg og glemt sitt kristenløfte. Dette løftet må ifølge teksten bety at de en gang må ha oppfattet hvordan Gud «favned Dybet og det Høje», ja til og med det navnløse insektet, innen «samme Armes Spand». Da er det nødvendig [for dikteren] å vekke hjertets erindring for på den måten å forløse nestekjærligheten».
Av «Følg Kaldet» (Jødinden)framgår det at dikteren finner det meningsløst at hans samtids Europa er delt i «Sekter / af forbitret Meningshad».
«Jesu aandige Opstandelse»
I den omarbeidede versjonen av Skabelsen, Mennesket og Messias som Wergeland kalte Mennesket og som ble til dødsleiet, er altså Jesusskikkelsen fremdeles verkets sentralfigur, som den var det i ungdomsutformingen av diktet. Mennesket avsluttes med en for det meste nydiktet utopi, «Jesu aandige OpstandelseI». Epilogen åpner med dikterens fortvilelse over tilstanden i verden. Men i en visjon får han en bekreftelse på at kristendomslyset er en så sterk erkjennelsesbringende og fredsskapende kraft at den vil komme til å vinne fram i verden på lang sikt, uten vold. Han ser videre fram til at kristendommen bl.a. skal befris fra brutale utvekster («Menneskeopdigt»), og at alle kristne skal kunne ta del ved det samme «Herrens Bord», som i den aller første tid.
Etter at Mennesket kom ut i januar 1845, fullførte Wergeland en samling prekener han kalte Fattigmands-Postil. Den har stor interesse i denne sammenheng. . Han understreker at alle religioner har noe verdifullt å tilby. Men han setter kristendmmen høyest.
Venner blant katolikker
Wergeland kom tidlig i kontakt med de første katolske geistlige som kom til Christiania for å etablere en menighet her. Han uttrykte ved flere anledninger glede over nivået på katolske prekener her til lands. Det sies til og med at han hjalp til med norsken i flere av dem, og han var ghostwriter for to Olavsbønner som ble til i 1843 og som fremdeles er i bruk i Den katolske kirke i Norge.
Han ble venn med den kongelige huskapellan og senere biskop Laurentius J. Studach (prinsesse og senere dronning Josefine var katolikk, og hadde ham med på sine norgesbesøk), men den stedlige sognepresten for Sct. Olafs menighet i hovedstaden, pastor Gottfried Ignatius Montz, ble en kanskje like kjær venn av den norske nasjonaldikteren. Wergeland lot også Montz tilkalle til sitt dødsleie. Montz forfattet en kort biografi om Wergeland. Montz er spesielt nevnt i Wergelands testamente som en av de personer han ønsker skal delta i hans gravfølge.
Sammenfatning
Wergeland hadde et åpent sinn for annerledes troende og annerledes tenkende. Mye av den religiøse praksis som kirkehistorien skildrer, var han kritisk til. Han har ofte kritisert det han oppfattet som uverdig praktisering av kristendommen, både i eldre og nyere tid.I skuespillet Barnemordersken (1835) som utspiller seg i Frankrike på 1300-tallet, sympatiserer han med de forfulgte valdenserne, og tar avstand fra inkvisisjonen.
Wergeland var nyskapende som teolog. I diktet "Smukke Skyer" taler han om "min Lære". Han har nok vært klar over at hans forståelse av kristendommen kunne oppfattes som udogmatisk. Dødsleieversjonen av det kosmologiske diktet som fikk navnet Mennesket ga han bort med dedikasjon så sent som høysommeren 1845, altså en god del senere enn dateringen av Lassens notater. Det er altså ikke noe som på overbevisende måte tilsier at Henrik Wergeland hadde skiftet religiøst standpunkt. Han døde i den forståelse av kristendommen som var hans.
Sentenced
Sentenced var et gothic metal-band som begynte med å spille melodisk death metal. Bandet ble stiftet i 1989, og kommer fra Muhos i Finland. Bandet ble oppløst i 2005. Grunleggeren Miika Tenkulas døde i 2009 og endte muligheten for noen gjenforening.
Leif Dybendal
Leif Dybendal (født 17. april 1961) i Åsnes kommune er en norsk musiker.
Han er best kjent som låtskriver, vokalist og gitarist i dansebandet Contrazt som ble startet i 2004. Han har også vært medlem av gruppene Spiritus, The Product, Voyage, Sats, Per Ivars Orkester og Gunnar Fjeldseth Band.
Storskogmus
Storskogmus (Apodemus flavicollis) er en art i musefamilien. Den har rødbrun pels, hvit buk og gul halsflekk. Den har lang hale, og store øyne. Den kan bli 10-12 cm lang, i tillegg til den 10-13 cm lange halen, og veier ca. 50 gram. Forskjellen på storskogmus og småskogmus er bare størrelsen, halelengden, og en lys halsflekk.
Arten er utbredt i Europa fra Nord-Spania, Frankrike, England og Wales nord til Skandinavia, og øst til Uralfjellene. Den lever også i Italia, på Balkan og i Tyrkia, Israel, Libanon og Syria. I Norge finnes storskogmus nord til Trøndelag.
Nena
Gabriele Susanne Kerner (født 24. mars 1960 i Hagen i Nordrhein-Westfalen) kjent under artistnavnet Nena, er en tysk sanger.
Baltic State Technical University
Baltic State Technical University «Voenmeh» D.F. Ustinov (Балтийский государственный технический университет «Военмех» им. Д.Ф.Устинова; forkortet BGTU) er et russisk militært teknisk universitet i St. Petersburg.
Tidligere var universitetet kjent som Leningrad mekaniske institutt (Ленинградский механический институт) og Militærets mekaniske institutt (Военно-механический институт).
Nena
I 1983 kom det selvtitulerte debutalbumet Nena, som ga singlene Leuchtturm og 99 Luftballons som på engelsk fikk navnet 99 Red Balloons. Den sistnevnte ble en nummer 1. hit i Tyskland i 1983, og gikk inn på listene i flere andre land det påfølgende år. Den engelske versjonen nådde 1.-plass i Storbritannia, og den tyske versjonen nådde 2.-plass i USA. Bandet ble oppløst i 1987, og Nena startet sin solokarriere etter dette.
I 2002 hadde hun en duett med Kim Wilde med sangen «Anyplace, Anywhere, Anytime», som gikk til topps på listene i Nederland og Østerrike, og havnet som nr 3 i Tyskland i 2003. I 2005 ga hun ut albumet Willst du mit mir geh'n som solgte til platinaplate. Singlen Liebe ist fra albumet gikk til topps på hitlisten i Tyskland. I oktober 2007 ga hun ut albumet Cover Me, med kun coverlåter, blant annet av David Bowie, Rolling Stones og Rammstein.
I 2007, sammen med Philipp Palm, Thomas Simmerl, og Silke Steinfadt, startet hun skolen Neue Schule Hamburg, som er en skole etter Sudbury-modellen.
I 2009 utkom albumet Made in Germany, som gikk rett inn på 3.-plass på de tyske albumlistene.
24. mars 2010 fylte Nena 50 år. Jubileet ble blant annet feiret med en turné som omfattet konserter i Tyskland, Østerrike, Sveits, Nederland, Frankrike, England, Polen, Danmark og Italia.
I anledning det førtiårige jubileet siden debuten spilte hun sommeren 2018 en rekke konserter i Tyskland Østerrike og Sveits under turneen «Nichts versäumt».
Gunnel Sporr
Gunnel Sporr eller Gunnel Sporr-Friis-Hansen (født 19. februar 1933 i Gustav Vasa församling, Stockholm, død 25. september 1974 i Solna) var en svensk skuespiller.
Bakken (Risør)
«Bakken» er en villa i Risør, med adresse Prestegata 11. Den er kjent som et kunstnerhjem ettersom forfatteren Dikken Zwilgmeyer (1853–1913) vokste opp og bodde her i årene fra 1860 til 1878.
Huset ble påbegynt i 1797, men sto ikke ferdig før byens tollkasserer, Wleugel, kjøpte det i 1809. Da byfogden Peter Gustav Zwilgmeyer kom til Risør i 1860 hadde Wleugel dødd året før, og huset var til leie.
Dikken Zwilgmeyer bodde her fra hun var 8 til hun var 25 år gammel, da flyttet hele familien til Kristiania. Hennes tolv bøker om Inger Johanne er lagt til et miljø som tilsvarer Risør i hennes oppvekst.
Huset er i privat eie. En statue av Zwilgmeyers romanfigur, Inger Johanne, står i Risør sentrum.
Mei Lanfang
Mei Lanfang (tradisjonell kinesisk: 梅蘭芳; forenklet kinesisk: 梅兰芳, pinyin: Méi Lánfāng, født 22. oktober 1894 i Beijing i Kina, død 8. august 1961 samme sted) var en kinesisk skuespiller/sanger innen pekingoperaen. Han er kjent for sine qingyiroller, en type dan-rolle. Dette var roller for kvinneskikkelser.
Grünerløkka skole
Grünerløkka skole er en barneskole på Grünerløkka i Oslo.
Mei Lanfang
Mei Lanfang er hans teaternavn, og oppfattes på kinesisk gjennomgående som et feminint navn. Hans egentlige navn var Méi Lán.
Grünerløkka skole
Den første skolen på Grünerløkka leiet lokaler i Øvre gate 2B i en bygning oppført 1857/58. Skolen holdt til her til elevene ble overført til Sagene skole i 1861. Planleggingen av Grünerløkka skole (1-7), Toftes gate 44, startet i 1893. Arkitekt var Henrik Nissen og skolen, og til en pris av ca. kr 40 000 sto skolen ferdig 1. april 1895. I alt 1.555 elever og lærer var med på innvielsen 25. oktober. Skolen ligger med front mot Birkelunden og tilhører det området rundt parken som ble fredet i 2006.
Den fire etasjes murbygningen med hjørnetårn ble bygget rundt en kvadratisk asfaltert gårdsplass. Skolen hadde sangværelse, to sløydsaler, naturfagrom foruten 28 klasserom mm. Fem år senere hadde elevantallet økt til 2.488. I denne perioden foregikk undervisningen i to skift. Gymsalen ble pusset opp 1920, da hadde elevtallet sunket til 853. Anna Rogstad, ansatt på Grünerløkka skole, fikk sammen med to andre kvinnelige lærere opprettet frivillige kveldsklasser for jenter på skolen i 1900. Tiltaket var populært og andre skoler måtte tas i bruk. Kommunen overtok kveldsskolen i 1909 under navnet Oslo kommunale forsettelsesskole for jenter, senere endret til Oslo framhaldskole.
Mei Lanfang
Bakgrunn
Meis familiebakgrunn var fra Taizhou i provinsen Jiangsu; familien hadde bakgrunn innen pekingopera (jingju) og kunju. Allerede som 10-åring innledet han sin karriere på scenen i Guangheteateret. ; den skulle vare i femti år.
Grünerløkka skole
Grünerløkka skole var den eneste i byen som drev egen feriekoloni, Trudvang, på Østre Toten fra 1. mai 1914. Målet var å gi barn fra Paulus menighet mulighet til å komme ut på landet. Fra begynnelsen av 1950-årene ble Trudvang brukt som leirskole. Grünerløkka skoles guttekorps startet i 1905 og skolens jentekor ble etablert i 1953.
Mei Lanfang
Karriere
Hans spesialitet var kvinneroller som han spilte og sang på et meget mykt og dannet vis. Han forble i dan-sporet, men utviklet stadig nye teknikker innen stilen. Hans mest kjente roller, alle av kvinneskikkelser, ble utført med en flair som skulle danne skole innen kinesisk opera - «Mei-skolen».
Grünerløkka skole
I 2008 hadde skolen 340 elever i 1.-7. klasse og 38 ansatte.
Mei Lanfang
Karriere
Han betød også meget for å videreføre kunqutradisjonen, og ble særlig husket for sine tolkninger av Du Liniang (杜麗娘; i Peonpaviljongen) og Bai Suzhen (白素貞; i Leifengpagoden) og den skjønne Yu (i Farvel min konkubine). Meis berømte tolkning av Den skjønne Yu har så historisk minneverdig at Wenting Song fremholder at han var en av det moderne Kinas fremste vokalartister.
Han ble også lagt merke til utenlands. Både Charlie Chaplin og Bertolt Brecht var fascinert av hans kunst; sistnevnte skrev en rekke essayas om det kinesiske teater i alminnelighet og om behandlingen av «fremmedgjøring» eller «desillusjon» i særdeleshet. Blant andre beundrere av Mei Lanfang var Douglas Fairbanks, Sergei Eisenstein og Vsevolod Meyerhold.
I 1949 ble Mei sjef for Beijings pekingopera, og fikk også andre tunge kulturposter.
Filmatisering
I 2000 ble det produsert en kinesisk dokumentarfilm om Mei Lanfang.
Mei Lanfangs livshistorie ble i 2008 også til en spillefilm, redigert av Chen Kaige, med hongkongkineseren Leon Lai i hovedrollen, Chen Hong som hans første hustru og Zhang Ziyi som hans elskerinne.
Verdenscupen på skøyter
Verdenscupen på skøyter er en serie av internasjonale skøytekonkurranser som årlig arrangeres av det internasjonale skøyteforbundet (ISU), første gang vinteren 1985/86. Hver vinter avholdes det konkurranser på ulike distanser. Løperne kan få poeng i hver konkurranse og løperen som etter avsluttet verdenscup har flest poeng på den enkelte distanse vinner verdenscupen på distansen. Til å begynne med var ikke verdenscupen veldig populær verken blant løpere eller publikum. Etter hvert ble verdenscupen mer og mer populær, og det var grunnen til innføringen av VM på enkeltdistanser.
Oppbygning for verdenscupen i hurtigløp på skøyter
Fra 2009 konkurrerer løperne i fire grener, 500 m, 1000 m, 1500 m og langdistanser (5000 m og 10 000 m for menn, 3000 m og 5000 m for kvinner). I tillegg konkurrerer nasjonslag i lagtempo. Det er ingen samlet verdenscup slik som i alpint og langrenn. 100 m var verdenscupdistanse i seks sesonger, men eksperimentet ble avsluttet etter 2008–09-sesongen.
I de siste fem årene har det blitt arrangert 7–9 verdenscupstevner i løpet av en sesong. Omtrent halvparten er spesialiserte todagersstevner, med enten 2 løp på 500 m og 2 løp på 1000 m, eller 1500 m og en langdistanse (for damer 3000m/5000m, for herrer 5000m/10000m). I tredagers stevner arrangeres alle distanser, og av og til lagtempo.
Verdenscupløp er også inndelt i A-gruppe, vanligvis med 20 deltakere, men bare 12 på den lengste distansen, og B-gruppe, med de resterende påmeldte deltakerne. I B-gruppa benyttes ofte kvartettstart på de lengste distansene. Løpere kvalifiserer seg for A-gruppa gjennom å bli enten blant de åtte beste i A-gruppa eller blant de tre beste i B-gruppa i forrige løp, eller gjennom verdenscuprangeringen på distansen. Løpere som har vært forhindret fra å delta tidligere i sesongen, men har gode meritter fra forrige sesong, kan kreve plass i A-gruppa som wildcard. Løpere kan benytte seg av wildcard på forskjellige distanser, men bare én gang i samme sesong på samme distanse.
Verdenscupen er hovedkvalifiseringen for VM på enkeltdistanser og OL. De best rangerte i verdenscupen er kvalifisert for VM eller OL samme sesong; de øvrige utøverne plukkes ut etter den best oppnådde tiden i ISU-løp i sesongen.
Grand World Cup
Denne konkurransen ble bare avholdt i sesongene fra og med 2011/2012 til og med 2017/2018.
Statistikk for hurtigløp på skøyter
Oppdatert etter verdenscupen sesongen 2013/14.
Flest enkeltseire, etter distanse
* = Disse 2 konkurransene ble holdt i sesongen 1988/89 og telte sammenlagt i langdistansecupen sammen med 5000m og 10000m. ** = Disse sammenlagtkonkurransene ble gjennomført med kun 1 konkurranse i henholdsvis 2002/03-sesongen og 2003/04-sesongen, derfor ingen sesong sammenlagt-vinner.
Hägen
Hägen er en landsby og tidligere kommune i kretsen Ditmarsken i delstaten Schleswig-Holstein, Tyskland. Hägen kommune lå i Eiderens amt, og var en del av Hennstedts amt før sammenslåingen den 1. januar 2008. Nøyaktig ett år etterpå ble Hägen innlemmet i Süderheistedt kommune.
Hägen kommune ble opprettet i 1934, som en del av kirkesognet Hennstedt.
Pedra do Indaiá
Pedra do Indaiá er en kommune i delstaten Minas Gerais i sørøstregionen av Brasil.
William Stern
William Lewis Stern (født 29. april 1871 i Berlin, Tyskland, død 27. mars 1938 på Duke University, Durham, Nord-Carolina, USA) var en tysk psykolog og filosof, grunnlegger av intelligenskvotient-testen.
William Stern er mest berømt for sine personlighetspsykologiske studier, og for at han i 1912 fant en måte å beregne intelligenskvotient. Som filosof representerte han personalismen.
Han var far til filosofen Günther Anders.
Misteltein
Misteltein (Viscum album) er en gaffelgreinet busk i familien Santalaceae som vokser som snylteplante på løvtrær. Arten har læraktige, vintergrønne blader og en klebrig, hvit bærfrukt. I Norge forekommer misteltein bare rundt Oslofjorden og er totalfredet.
Levevis og forekomst
Misteltein lever som parasitt på trær, i Norge blant annet på lind, lønn, rogn, eple og pære. I Norge finnes arten bare ved Oslofjorden, med desidert størst forekomst i Horten. På øya Mølen i Buskerud finnes også en god bestand.
Planten er vintergrønn og derfor lettest å oppdage om vinteren når vertstrærne er uten løv. Den spres ved hjelp av bær som spises av fugl. Frøene er fortsatt spiringsdyktige etter å ha passert gjennom fuglekroppen, og de fester seg lett på greiner. Bærene er hvite.
Mistelteinen ble som første planteart i Norge fredet i 1956. Senere er fredningen utvidet til også å gjelde vertstrærne. Trær med misteltein kan derfor ikke felles eller skades. Selv om den er fredet, er den ingen truet art, og misteltein er vurdert som «livskraftig» i forbindelse med Norsk rødliste for arter.
Bærene til misteltein er giftige hvis de kommer inn i blodomløpet.
Misteltein i mytologi, urtemedisin og annen tradisjon
Germanerne betraktet mistelteinen som hellig. Ifølge nordisk mytologi laget Loke en pil av misteltein. Guden Balder ble drept av denne da hans blinde bror Hod ble lurt til å skyte pilen mot ham. I beretningen om Balders død, der mistelteinen stadig er en dødelig plante; man hadde bare glemt hvorfor. Det særlige ved misteltein – at den vokser som snylteplante på andre trær – ser ut til å ha vært ukjent for både Snorre i Den yngre Edda og forfatteren av Den eldre Edda. Begge beskriver den som en plante som vokser i jord.
Bærene inneholder et svært klebrig stoff som i mange europeiske land har blitt brukt til produksjon av et spesielt lim. Dette limet har fra gammelt av blitt brukt til limpinnefangst av fugl.
Misteltein er i Mellom-Europa mye brukt som legemiddel. Som urtemedisin skal den kunne hemme svulster, senke blodtrykket, styrke hjertet, senke hjerterytmen, styrke og mykne opp kapillærårenes vegger og forbedre blodsirkulasjonen. Misteltein skal også virke krampeløsende, muskelavslappende, urindrivende, immunstyrkende, beroligende og nervestyrkende og øker motstandskraften mot stress.
I Norge er det regna som legemiddel og derfor reseptpliktig.
Juledekorasjon
Eviggrønne planter som misteltein, kristtorn og granbarkvister har vært brukt som fruktbarhetssymboler ved fering av vintersolverv og som pynt ved jul og nyttår lenge før juletre ble vanlig. I mange land er det fortsatt skikk å henge opp misteltein som juledekorasjon i taket. I Storbritannia og USA har det siden begynnelsen av 1800-tallet vært tradisjon med kyssing under planten. Når en kvinne stod under en misteltein, måtte hun la seg kysse av hvem som helst uten å protestere. Opprinnelig skulle mannen plukke et bær av planten for hvert kyss, inntil det ikke var flere igjen og kyssingen måtte stoppe.
Shirley Strong
Shirley Elaine Strong (født 18. november 1958 i Cuddington, Cheshire) er en britisk tidligere friidrettsutøver som hovedsakelig konkurrerte på 100 meter hekk.
Karrierens desiderte høydepunkt er sølvmedaljen på korthekken fra OL 1984. Hun løp på den nokså ordinære tiden 12.88 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til sølv, 0.04 s bak amerikanske Benita Fitzgerald. Fitzgerald løp sitt livs løp, så sølvmedalje var trolig en liten skuffelse for forhåndsfavoritten Strong.
Grindtunnelen
Grindtunnelen er en veitunnel i Tanum kommune mellom Tanumshede og Munkedal på E6 i Sverige. Tunnelen har to løp, et med to felt i hver retning.
Kim Turner
Kim Turner (født 21. mars 1961 i Birmingham, Alabama) er en amerikansk tidligere friidrettsutøver som hovedsakelig konkurrerte på 100 meter hekk.
Karrierens desiderte høydepunkt er bronsemedaljen på korthekken fra OL 1984 på hjemmebane. Hun løp på den svært ordinære tiden 13,06 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, det holdt til delt bronseplass sammen med franske Michèle Chardonnet.
Bjørn Bjørnson
Bjørn Bjørnson (født 15. november 1859 i Christiania, død 14. april 1942 samme sted) var en norsk skuespiller, dramatiker, journalist og første teatersjef på Nationaltheatret i Oslo. Som skuespiller var Bjørnson først og fremst aktiv som teaterskuespiller, men han spilte også i flere stumfilmer, blant annet Jøglerblod (1911). Han var sønn av Bjørnstjerne Bjørnson.
Bakgrunn
Han var sønn av Bjørnstjerne og Karoline Bjørnson.
Teateret
thumb|Bjørn Bjørnson er nummer to fra høyre i dette bildet fra [[Nationaltheatret i 1903. Ellers ser man fra venstre komponist Johan Halvorsen, skuespiller Olaf Mørch Hansson, Bjørnson og skuespiller Olav Voss.]] I Wien ble Bjørn Bjørnson elev av Julius Stern, og lærte musikk noen måneder før han gikk over til å lære om skuespill og endelig fikk debutere i Wien i 1880, da han fingerte en rolle til seg selv i en heksefortelling. Etter å ha vært fast ansatt som statist ved hertug Georg II av Sachsen-Meiningen sitt hoffteater, hadde han strøjobber i sveitsiske St. Gallen og i Paris, før han i 1883 fikk være fire måneder ved byteateret i Hamburg med den ganske ukjente Bernhardt Pollini som sjef.
Fra 1885 til 1893 var han instruktør ved Christiania Theater samt av og til med selv som skuespiller, som da han etterlignet faren i rollen som professor Tygesen i komedien «Geografi og Kærlighed» som faren skrev i 1885. Bjørnson sa opp stillingen sin i 1893 og jobbet ved Dagmarteateret i København, i alle fall fra 1895 til 1896. Han var sentral i etableringen av Nationaltheatret, og var dets første sjef fra 1899 til 1907 da han følte seg utslitt og ga seg. Etter å ha vært kulturjournalist rapporterende fra Mellom-Europa, var han atter Nationaltheatrets sjef fra 1923 til 1927. Han ga seg ikke som skuespiller før i 1929, fortsatt som nevnte Tygesen.
Ekteparet Bjørnson flyttet i 1930 til deres nybygde «Casa Bjørnson» i alpelandsbyen Siusi der også Sigurd Ibsen og Bjørns søster Bergljot Bjørnson hadde bodd siden 1922 i sin «Villa Ibsen». Bjørnson, som hadde truffet frigjøringshelten Giuseppe Garibaldi som fjortenåring (da faren bodde i Roma), besøkte også Mussolini (1883–1945) som ville treffe ham. Bjørn og Eileen flyttet tilbake til Oslo i 1939, i tide for hans åttiårsdag, og rakk akkurat å få møblene over Italias grense før de ble sperret.
Mellom 1899 og 1941 bekledte han hele 143 roller bare på Nationaltheatret. Dessuten var Bjørnson å se i en rekke skandinaviske stumfilmer.
Ekteskap
Bjørnson var gift 1886–1890 med pensjonateier Jenny Sandberg Bjørnson, så 1893–1909 med den norske operasangeren med artistnavnet Gina Oselio og fra 1909 med Eileen Bendix (født Cohn). sammen med Eileen. Eileen hadde jødisk bakgrunn. Broren Erling var aktiv NS-mann under andre verdenskrig.
Edwin Thompson Jaynes
Edwin Thompson Jaynes (født 5. juli 1922 i Waterloo i Iowa, død 20. april 1998 i St. Louis i Missouri) var statistiker, matematiker og professor i fysikk ved Washington University i St. Louis.
Jaynes skrev mye om statistisk mekanikk og på grunnlag av sannsynlighet og statistisk inferens. I 1963, sammen med Fred Cummings, modellerte Jaynes utviklingen av et atom i et elektromagnetisk felt, ved å bruke en kvantisert fremgangsmåte. Denne modellen er senere blitt kjent som Jaynes-Cummings modell. Jaynes 'siste bok, Probability Theory: The Logic of Science samler ulike tråder av moderne tenkning om bayesiansk sannsynlighetsteori og statistisk inferens, samt kontraster og fordeler med bayesianske teknikker og resultatene av andre tilnærminger. Denne boken ble publisert posthumt i 2003, fra et ufullstendig manuskript som ble redigert av forfatter og forsker Larry Bretthorst.
Kim Wilde
Kim Smith (født 18. november 1960), bedre kjent som Kim Wilde, er en engelsk pop-sanger.
Hun fikk suksess i 1981 med new wave-klassikeren «Kids in America», som kom på andreplass på hitlisten i Storbritannia. Hun fikk først suksess i USA i 1987 med låta «You Keep Me Hangin' On», som er en coverlåt av The Supremes. I 1988 hadde hun en hit med «You Came» som gikk til topps i Danmark og Sverige, og havnet på 3.-plass i Storbritannia. «Never Trust a Stranger» fra samme år gikk også til topps i Sverige, og nådde 7.-plass i Storbritannia. Etter dette har hun kun hatt en førsteplass, med sangen «Anyplace, Anywhere, Anytime» med Nena, i Tyskland (2003).
Siden 1998 har hun jobbet som gartner ved siden av musikken.
Hun er datter av Marty Wilde.
Finans
Finansielle aktiviteter innebærer bruken av et sett med finansielle instrumenter, som bedrifter og privatpersoner benytter seg av for å håndtere sine finansielle interesser. Dette er hovedsakelig matematiske teknikker og formler som er utviklet for å belyse den risikoen og kostnader nye investeringer og prosjekter har, og dermed hjelpe til i beslutningsprosessen.
Innlån og utlån
En bedrift eller privatperson som over tid har større inntekter enn utgifter, kan låne ut eller investere overskuddet. På den andre siden, hvis en privatperson eller bedrift går med underskudd, kan de låne penger eller frigjøre penger gjennom salg av verdipapirer og liknende. På denne måten kan de enten kutte utgiftene og/eller øke inntektene. En utlåner kan finne en lånetaker gjennom et finansielt mellomledd (meglerhus), eller kjøpe obligasjoner i et obligasjonsmarked. Utlåneren mottar renter, lånetakeren betaler en høyere rente enn det utlåneren mottar, mellomleddet beholder differansen.
En bank fungerer også som et mellomledd i låneprosessen. Banker har kunder som vil låne og låne ut penger (innskudd). Bankene fungerer derfor som en koordinator i kontantstrømmen i markedet siden de lar utlånere og lånetakere møtes.
Privat finans
Privat finans dreier seg om blant annet følgende spørsmål:
Beslutninger i privat finans kan innebære å betale for utdannelse, investere i eiendom, kjøpe forsikringer, investere og spare til pensjonisttilværelsen.
Bedriftsfinans
I alle bedrifter har finansledelsen, eller corporate finance som funksjonen kalles på engelsk, ansvaret for å finansiere virksomhetens drift. Dette innebærer som regel å vurdere risiko og profittmarginer. Langsiktig likviditet er som regel hentet inn fra aksjekapitalen gjennom emisjoner. Mange bedrifter velger også å sikre sin likviditet gjennom langsiktige lån, utlån, investeringer i rentebærende verdipapirer. Til sammen utgjør disse aktivitetene bedriftens kapitalstruktur. Kortsiktig finansiering og driftskapital er som regel finansiert gjennom leverandørgjeld og kassakreditt i banken.
Et eksempel på bedriftsfinansiering er salg av en aksje fra en bedrift til en institusjon, for eksempel en investeringsbank, som igjen legger aksjen ut til salg på det åpne markedet. En aksje gir innehaveren (eieren) en eierandel i det aktuelle aksjeselskapet. Hvis man kjøper én aksje i XYZ AS, og det firmaet består av 100 aksjer, eier man da 1 % av XYZ AS. Man eier 1 % av forskjellen mellom eiendeler og gjeld, slik det fremgår av balanseoppstillingen i regnskapet. XYZ AS mottar til gjengjeld kontanter for aksjen, som brukes til å utvikle/styrke, det vil si finansiere bedriften.
Offentlig finans
Enhver stat, fylke, by og kommune har en finans-funksjon, som kalles offentlig finans. Dette dreier seg om:
Finansiell økonomi
Finansiell økonomi er den delen av økonomifaget som studerer slektskapet mellom finansielle variabler som pris, renter og aksjer. Finansiell økonomi konsentrerer seg om hvordan økonomiske variabler påvirker de finansielle, i motsetning til ren finans.
Det omhandler:
Matematisk finans
Matematisk finans er delen av anvendt matematikk som fokuserer på bruk av matematikk innen finans. Eksempler på anvendelser er prissetting av derivater som opsjoner eller modellering av ulike finansielle instrumenter med statistiske metoder.
En matematiker som arbeider innen finans vil ta utgangspunkt i en stokastisk modell for et finansielt instrument og benytte stokastisk analyse for å finne en arbitrasje-fri beskrivelse av instrumentet. Denne vil han så løse enten analytisk om en slik løsning finnes eller numerisk dersom ingen analytisk løsning fins. Vanlige numeriske teknikker i matematisk finans er Monte-Carlo-simuleringer eller løsning av partielle differensialligninger med endelig differanse metoder.
Innen matematisk finans regnes ofte Fisher Black og Myron Scholes' artikkel som et høydepunkt. Sammen med Robert C. Merton arbeidet de med å prissette en europeisk opsjon på begynnelsen av 1970-årene. Dette resulterte i det som Merton døpte Black-Scholes-modellen etter innsatsen som Merton og Scholes hadde gjort for å drive feltet framover. Black og Scholes publiserte sine resultater i 1973. Merton og Scholes mottok Sveriges Riksbanks pris i økonomisk vitenskap til minne om Alfred Nobel i 1997. Black var da avgått, men ble like fullt nevnt ved utdelingsseremonien.
Nougat
Nougat er en konfekt- og godterimasse som er laget av ristede, finhakkede nøtter blandet med brunet sukker. Nøttene er vanligvis mandler, men det brukes også kjerner fra valnøtter, hasselnøtter, pistasjnøtter og annet. For å lage brun nougat er sukkerstoffet karamell, for å lage hvit nougat blandes nøttene isteden med smeltet honning og eggehviter. Nougat kan også lages av ristede nøtter, melis og sjokolade. Konsistensen varierer fra bløt til hard.
Ordet nougat kommer fra provençalsk fransk der det uttales «noga» og betyr «nøtt», et ord som er avledet av det latinske nux.
Ragnarok
Ragnarok (norrønt Ragnarǫkr, «gudenes ende») er i norrøn mytologi, endetiden som består av en rekke betydelige hendelser. Blant annet et stort slag som er forutbestemt, og som til sist fører til at en rekke av de største og viktigste æsene (de norrøne gudene) dør og går under, blant andre Odin, Tor, Frøy, Heimdall og Loke. Sistnevnte Loke står på motsatt side som hærfører av jotnene mot æsene. Det skjer også ulike fryktelige naturkatastrofer, og til sist går verden under ved å synke i havet. Den norrøne mytologien beskrev tre tidsaldrer, først urtiden (tiden før verden ble skapt), deretter tiden hvor æsene og jotnene holdt verden i balanse, og til sist, etter Ragnarok, den nye tiden hvor verden kommer til overflaten på nytt og blir grønn og fruktbar, de overlevende gudene møtes, og verden blir befolket på nytt av to mennesker som har overlevd.
Ragnarok er en viktig hendelse i den norrøne litteraturen i middelalderen, og er et omfattende emne innenfor forskning og teori. Ragnarok er hovedsakelig dokumentert i Den eldre Edda, satt sammen av eldre, tradisjonelle tekster en gang på 1200-tallet, og Den yngre Edda, skrevet i samme tidsrom av islendingen Snorre Sturlason. Et av de viktigste kildene er Voluspå, «Volvens spådom», det mest storslåtte diktet i den norrøne litteraturen, som er en kosmisk visjon av verdensforløpet. I Den eldre Edda og i enkelt dikt i Den yngre Edda er endetiden referert til som «Ragnarok». Begrepet ble popularisert på 1800-tallet av den tyske komponisten Richard Wagner med tittelen av den siste av hans operaer Der Ring des Nibelungen, Götterdämmerung (Ragnarok).
Mytologi
Den gamle Edda forklarer ragnarok gjennom en lang rekke av hendelser. Det første elementet, ragna, er uproblematisk. Ordet betyr "de øverste kreftene, guder". Det andre elementet er litt mer problematisk, ettersom det finnes i to varianter, -rok og rokkr. Geir Zoëga beskrev det som to ulike former tidlig på 1920-tallet, og forklarer ragnarok som "ødeleggelsen av gudene" og ragnarokkr som "demringen av gudene."
Først kommer tre år med krig, så kommer Fimbulvinteren. Tre haner skal gale; en hos æsene, en hos jotnene og en hos Hel. Det blir oversvømmelse og skipet Naglfar sliter seg løs fra fortøyningen. Heimdall blåser i Gjallarhornet. Fenrisulven kommer med ene kjeften nede ved jorden og med den andre ved himmelen, og sluker Odin hel. Vidar (Odins sønn) hevner seg senere på Fenrisulven. Midgardsormen kjemper med Tor. Tor seirer, men orker bare å ta ni skritt før han segner om. Jotnene og Loke samles for å slåss mot æsene. Bare noen få overlever Ragnarok. Yggdrasil og alt annet levende faller, men det skal være starten på en ny jord. Menneskene Liv og Livtrase overlever, og de starter en ny og bedre verden.
Som det heter i Vǫluspá:
Søfren Godtzen
Søfren Pedersen Godtzen (også Severin, født 1599 i Danmark, død 1665 i Stavanger) var lensherre i Stavanger fra 1622 og fogd i Jæren og Dalane fra 1632. To år senere ble han rådmann, og i 1638 ble han borgermester i Stavanger.
Familie
Søfren giftet seg i 1630 med Elisabeth Christensdatter Trane (født i Stavanger 1613, død i Stavanger 1684). Både Godtzen- og Trane-familiene var gamle preste- og futefamilier som kom til Norge fra Danmark og Tyskland. Søfren og Elisabeth fikk minst 18 barn. Datteren Anne Søfrensdatter Godtzen (født 10. juni 1642 i Stavanger, død 26. desember 1710 i Søgne) ble gift med "den vise Bjellandspresten" Søren Schive.
I Stavanger domkirke henger et epitaf over borgermester Godtzen og hans familie. To av barna, som døde da de var ganske små, er malt med englevinger.
Våpenskjold
Hans våpen har i skjoldet en hånd med utstrakt arm ned fra en sky ved øvre skjoldkant; hånden holder på skallen til et dødninghode. Som hjelmtegn ses en tredelt blomst. Valgspråket hans var: Den Høiestes høire Haand alle Ting omskifte kan.
Musselshell County
Musselshell Countys totale areal er 4 846 km² hvorav 10 km² er vann. I 2000 hadde fylket 4 497 innbyggere og administrasjonssenteret ligger i byen Roundup som også er fylkets største by.
Bjørn Simensen
Bjørn Erik Simensen (født 28. juni 1947 på Lillehammer) er en norsk journalist og kulturarbeider. Bjørn Simensen har vært sjef for Den norske opera i årene 1984–1990 og igjen fra 1997 til 2009.
Han har journalistisk utdannelse fra Skjeberg Folkehøyskole, journalistlinjen, og Rendsburg Volkhochschule. I tillegg har han musikkutdannelse fra Østlandets Musikkonservatorium med hovedfag sang 1972-1973.
Simensen arbeidet først i sin karriere som journalist, først i Fredriksstad Blad og deretter i Sunnmørsposten fra 1966–1972. Fra 1973 til 1980 var Simensen kultursjef i Sandefjord kommune. Han var sjef for konserthuset i Göteborg 1980–1984 og samtidig sjef for Göteborg Symfonikerne før han i 1984 ble sjef for Den norske opera. Fra 1990 til 1995 var Simensen sjefredaktør i Dagbladet. Etter at han på nytt ble operasjef i 1997 har han blant annet ledet arbeidet med nytt operahus i Oslo.
Bjørn Simensen ble 3. desember 2007 utnevnt til Kommandør av Den Kongelige Norske St. Olavs Orden for innsats for norsk opera, og den 27. september 2008 ble han Årets Oslo-ambassadør 2008.
Zimbabwes herrelandslag i fotball
Zimbabwes herrelandslag i fotball, med kallenavnet The Warriors, er det nasjonale fotballaget i Zimbabwe, og dette landslaget blir administrert av Zimbabwe Football Association. Det zimbabwiske fotballforbundet ble stiftet i 1965, og ble medlem av FIFA samme år. Landet har også vært medlem av Confédération africaine de football, (CAF), siden 1980.
Landet har aldri kvalifisert seg for VM. Landet kvalifiserte seg for første gang til Afrikamesterskapet i fotball i 2004.
Nåværende tropp
Zimbabwes tropp til Afrikamesterskapet 2017 14. januar til 5. februar 2017.
Andre spillere
Spillere som nylig har vært med i landslagstroppen.
HIAS-Bana
HIAS-Bana er en fotballbane på Stange i Innlandet som eies av 3.-divisjonsklubben Ottestad Idrettslag. HIAS er en av to hjemmebaner som blir tatt i bruk til seniorkamper. Den andre banen er Ottestad Idrettspark.